21.4.2022
SK
Úradný vestník Európskej únie
C 167 A/9
PRÍLOHA I TYPICKÉ PRACOVNÉ ÚLOHY
Pracovné úlohy vykonávané vo všetkých inštitúciách Od jazykových asistentov sa bude požadovať, aby v mnohojazyčnom prostredí vykonávali rôzne pracovné úlohy, ktoré môžu zahŕňať: 1.
Pomoc lingvistom, prekladateľom a/alebo právnikom lingvistom pri preklade, revízii a finalizácii textov vrátane mimoriadne dôležitých/citlivých prekladov: pripravovanie dokumentov v jazyku príslušného tímu, vykonávanie terminologického výskumu, spracovanie textov pred a po ich preklade s cieľom zosúladiť ich s formálnymi, technickými a formátovými normami kvality. 2.
Plnenie pracovných úloh s využitím prekladateľských nástrojov, softvéru na spracovanie textu, nástroja CAT (na počítačom asistovaný preklad), kancelárskych aplikácií a ďalších dostupných IT nástrojov. 3.
Podporovanie lingvistov, prekladateľov a/alebo právnikov lingvistov pri používaní IT nástrojov. 4.
Podporovanie praktickej a jednotnej internej odbornej prípravy, integrovanie nových kolegov, pomoc pri vývoji a testovaní IT nástrojov. 5.
Zabezpečenie správy dokumentov: vybavovanie telefonických alebo e-mailových žiadostí, riadenie a spracúvanie žiadostí o preklad, sledovanie a archiváciu dokumentov a korešpondencie, posielanie informácií a dokumentácie externým prekladateľom, spoluprácu s internými a externými klientmi atď.). 6.
Spravovanie jazykových informácií a dokumentácie: vyhľadávanie právnych a iných referenčných dokumentov, názvov, textov a/alebo vzorov v databázach; nahrávanie dokumentov do databáz, na servery a webové stránky; starostlivosť o jazykové a dokumentačné zdroje, vkladanie materiálu do prekladových pamätí a ich aktualizáciu; spravovanie korešpondencie s národnými expertmi, spoluprácu s internými knižnicami a externými partnermi; vyhľadávanie, zber a šírenie informácií. 7.
Aktualizovanie tematických prekladových pamätí v spolupráci s prekladateľmi alebo právnikmi lingvistami: spravovanie prekladových segmentov v databáze EURAMIS (centrálna prekladateľská pamäť), opravovanie automatického párovania segmentov východiskového a cieľového jazyka atď.
Dodatočné pracovné úlohy v Rade EÚ V Rade môžu pracovné úlohy jazykových asistentov okrem toho zahŕňať tieto úlohy: 1.
Revidovanie textov v prvom jazyku porovnaním ich obsahu s pôvodnými dokumentmi vypracovanými v inom jazyku, ktorý asistent ovláda, prípadne pomoc pri takejto práci. 2.
Pomoc predsedovi pracovnej skupiny Rady zoskupujúcej právnikov lingvistov pri konsolidácii pripomienok členských štátov EÚ a pri zapisovaní poznámok počas zasadnutia pracovnej skupiny. 3.
Poskytovanie obsahovej, organizačnej a technickej pomoci právnikom lingvistom prostredníctvom prípravy a vykonania predbežnej revízie legislatívnych aktov v jazyku príslušného tímu podľa vzoru, ktorý v danom rokovacom jazyku vypracovali právnici lingvisti zodpovední za daný dokument.
Koniec PRÍLOHY I, kliknutím sem sa vrátite k hlavnému textu.